
Nr. U22005-006319/24.11.2005
REFERAT

privind avizarea Planului Urbanistic de Detaliu
“Locuinţă colectivă-bloc”, strada Bujorilor, nr.49, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara.


Având în vedere documentaţia înregistrată la noi cu nr. R32005-000624 /3.10.2005  prin care se solicită avizarea din punct de vedere urbanistic a Planului Urbanistic de Detaliu – ““Locuinţă colectivă-bloc”, strada Bujorilor, nr.49, Timişoara

Având în vedere cerinţele Certificatului de Urbanism nr. 1071 din 09.03.2005.
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu – “Locuinţă colectivă-bloc”, strada Bujorilor, nr.49, Timişoara.
Documentaţia este iniţiată de proprietarii terenului Al-Jobory Hazm şi soţia Al-Jobory Hazm Florica Lucreţia şi este elaborată Arh. Ioana Sălăgean, proiect nr. 55/2005.
Terenul studiat în cadrul PUD se află situat în partea de sud a municipiului Timişoara, in zona Steaua III. In conformitate cu PUG Timişoara zona este cuprinsă în intravilanul municipiului Timişoara, având destinaţia de zonă de locuinţe individuale cu regim mic de inaltime P,P+2
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Parcela studiată în cadrul P.U.D. are suprafaţa de 1050 mp şi este în proprietatea beneficiarilor prezentei documentaţii, Al-Jobory Hazm şi soţia Al-Jobory Hazm Florica Lucreţia conform CF nr. 7023 Timişoara, nr. top1730/635-637/4, grădină in str.Bujorilor, nr.49, Timişoara.
Pe parcelă nu există construcţii sau amenajări.
Obiectivul nou propus constă în construirea unui bloc cu 14-15 apartamente de două şi trei camere. Amplasamentul studiat va fi organizat în zona ocupată de construcţii, zona de circulaţiilor şi parcajelor, zona verde, dimensionate conform planşei nr. 2 – Reglementări Urbanistice.

Noua construcţie va fi amplasată,astfel incat să nu afecteze construcţiile din zona adiacentă amplasamentului studiat,un corp de inaltime S+P+4E paralel cu lăţimea parcelei, cu o retragere de 4,50 m. faţă de aliniament şi un corp de S+P+2E perpendicular pe cel de 4 nivele, retras la 4,50m. faţă de limitele laterale ale parcelei.

Accesul la noua construcţie se va face din parcarea existentă pe strada Steaua, conform avizului Comisiei de Circulaţie nr. 002416 din 25.08.2005. Pe parcelă se vor asigura un nr. de 15 locuri de parcare necesare conform anexei nr.2 din R.L.U. aferent P.U.G. Municipiul Timişoara.
Autorizarea tuturor construcţiilor conform prezentei documentaţii se va face cu asigurarea  accesului din domeniul public, cu respectarea tuturor avizelor impuse de deţinătorii de utilităţi publice şi cu asigurarea procentului de 17% necesar conform R.L.U aferent P.U.G. Municipiul Timişoara.

Procentul de ocupare al terenului va fi de maxim 40 %.
Coeficientul de utilizare al terenului va fi de maxim = 1,3
H maxim = P+4, H maxim la cornişă = 15 m.
Documentaţia de urbanism este însoţită de toate avizele şi acordurile cerute prin Certificatul de Urbanism:
Planului Urbanistic de Detaliu –“Locuinţă colectivă-bloc”, strada Bujorilor, nr.49, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 

